Document ID: /roh_data/filtered/fineweb-2-filterrobots_roh.jsonl.gz/71155

Svizra - En il chantun Vad era la polizia en acziun cunter il terror
En il chantun Vad èn vegnids arrestads la sonda dus terrorists supponids. La procura publica ha confermà in rapport correspundent en la gasetta «20minutes». Las duas persunas suspectadas sajan vegnidas arrestadas sin in parcadi ad Aubonne.
Sco il procuratur general dal chantun Vad ha ditg a RTS eran las persunas suspectadas ablas da pudair far acziuns relativamain spert. Als terrorists supponids vegn rinfatscha d’esser commembers a gruppaziuns terroristicas ed uschia avair cuntrafatg al scumonda da las gruppaziuns Al-Kaida e Stadi Islamic.